Oreopteris limbosperma
Oreopteris limbosperma hè una spezia di filetta chì face parte di a famiglia di e Thelypteridaceae.

Descrizzione
Oreopteris limbosperma cresce cum'è una pianta erbacea vivace. U rizomu hè cortu è ascendente. E fronde sò disposte in una rusetta à forma d'imbutu. E fronde anu una lunghezza da 30 à 100 centimi. U picciolu, chì ùn misura ch'è una vintina di centimi, pussede dui fasci cunduttori. Cum'è a parte inferiore di u picciolu, hè copertu à scaglie gialle. E fogliole gialle o verde, cuperte di peli ghjandulosi gialli è corti peli bianchi in sottu, anu un odore finu di limone. Sò lanceolate, pinzute è in modu rimarchevule ristrittite à a basa, incù e fogliole attundate è appena merlate annantu à i bordi. 

I ricettaculi di e spore (sori) bruni o neri sò disposti annantu à dui ranghi annantu à a faccia inferiore di e fronde purtendu e spore è sò avvicinati di u bordu di e fogliole. U velu di i sori casca prestu. 

U numeru di cromusomi hè di 2n68.

Ripartizione
Oreopteris limbosperma hè circumpulare in e rigione oceaniche d'Europa, d'Asia orientale è di u punente di l'America suprana. A filetta di e muntagne si trova per u più in e rigione muntose, ma ancu in e rigione di bassa altitudine di u nordestu (Rügen) è da punente (Bergisches Land). 

Oreopteris limbosperma culunizeghja e fureste miste di muntagna ricche d'erbacee, i licceti adumbrati è poveri in spezie, l'alzete è e fonte furestiere, cumpresu annantu à e ricce umite, induv'ella hè à spessu prisente di manera sicundaria. Cresce u megliu annantu à e terre arzillose, à umidità varievule, povere in nutrimenti è in base, in e rigione piuvose à forte umidità atmusferica. 

Oreopteris limbosperma hè prisente in Corsica.

Riferimenti
 Jeanmonod D. & Gamisans J. (2013) Flora Corsica (2 ed), Edisud.

Note 

Thelypteridaceae
Flora di Corsica